पूर्व छात्रों ने क्लास से बाहर बुलाया, कट्‌टे से किया फायर; टीचर की हालत गंभीर
मुरैना के मुरैना गांव में एक कोचिंग संचालक को दिन-दोपहरी गोली मार दी। दो युवक बाइक पर सवार होकर आए और उसे बाहर बुलाया। जैसे ही कोचिंग संचालक बाहर आया। उनमें से एक बाइक सवार ने उनमें गोली मार दी। गोली के छर्रे कोचिंग संचालक
मुरैना में दिनदहाड़े कोचिंग क्लास के डायरेक्टर को गोली मार दी गई। गुरुवार दोपहर 12 बजे के आसपास हमलावर बाइक से आए। उन्होंने टीचर (डायरेक्टर) को आवाज देकर कोचिंग क्लास से बाहर बुलाया। कुछ देर बात की। इतने में बाइक पर पीछे बैठे हमलावर ने कट्‌टे से गोली चला दी। पेट में गोली लगने के बाद वे मौके पर ही गिर पड़े।
कोचिंग टीचर गिरवर सिंह कुशवाहा अंबाह के रहने वाले हैं। वे जिले के मुरैना गांव में कोचिंग चलाते हैं। पहले उन्हें जिला अस्पताल में भर्ती कराया गया। हालत गंभीर होने पर यहां से ग्वालियर रेफर कर दिया गया। घटना को अंजाम देकर आरोपी भाग निकले। आरोपी इसी कोचिंग के पूर्व छात्र बताए जा रहे हैं।
आरोपी तीन साल पहले कोचिंग में पढ़ते थे
गोली मारने वाले दोनों युवक सगे भाई हैं। बड़े का नाम विवेक राठौर, तो छोटे का नाम विनय राठौर है। दोनों तीन साल पहले इसी कोचिंग में पढ़ते थे। गिरवर सिंह ने पुलिस को बताया, 'तीन साल पहले यह लड़के मेरे यहां पढ़ा करते थे। पढ़ाई ठीक से नहीं करते थे, इसलिए कोचिंग से भगा दिया था। इसका बदला उन्होंने अब आकर लिया है।' हालांकि, पुलिस को टीचर की इस बात पर पूरी तरह यकीन नहीं हो रहा है।
टीचर ने जो कारण बताया, उसकी जांच करेंगे
CSP अतुल सिंह ने कहा, 'घटना का CCTV सामने आया है। इसमें आरोपी आराम से बात करते दिख रहे हैं। फिर गोली मार दी। आरोपियों की गिरफ्तारी के लिए पुलिस टीम रवाना कर दी गई है।' ASP मुरैना रायसिंह नरवरिया का कहना है, 'दोनों आरोपियों की पुलिस तलाश कर रही है। टीचर के पेट में छर्रे लगे हैं। टीचर ने जो कारण बताया है, इसकी जांच करेंगे।'